**FOLLO TRAVLAG**

Generalforsamlingen i Follo Travlag ble avholdt den 20.01.23 på Restaurant No4 i Ski sentrum. 27 medlemmer var møtt fram. Leder, Reidar Molthe, ønsket velkommen og gikk gjennom den lovpålagte agendaen.

En fyldig årsberetning ble gjennomgått og godkjent. Revidert regnskap med tilleggsopplysninger om gatetrav 2022 i Ski sentrum ble opplest og godkjent. Ingen endringer i kontingenten for kommende år. Deretter var det valgkomiteen leder, Knut Karlberg, som fikk ordet. To av styrets medlemmer var på valg, leder Reidar Molthe, som ble gjenvalgt med aklamasjon, samt Vibeke Grøttum med det samme.

Styret består nå av leder Reidar Molthe (2år), nestleder Bjørn Dingstad (1 år), kasserer Steinar Sneis (1 år), Vibeke Grøttum (2 år), samt Arnt Foss (1 år). Varamedlemmer er Trond Gjervand og Ingrid Benedicte Johnsrud. Revisorer er Knut Karlberg og Rolf Rødbotten, med Finn Magnus som vara.

Valgkomiteen er Vidar Svinndal, Jørn Stamm og Kari Bertheussen.

Kari Bertheussen fortsetter som medlemsansvarlig.

Representant til forbundets generalforsamling er leder eller nestleder.

Etter avslutningen av den offisielle generalforsamlingen, ble Kari Bertheussen (medlemsansvarlig), samt Vidar Svinndal (sportsansvarlig), hedret for sine gode innsatser gjennom året.

Til sist ble lagets kasserer, Steinar Sneis, utnevnt til æresmedlem av Follo Travlag, for lang og tro tjeneste.

Generalforsamlingen ble avsluttet med deilig middag og tilhørende drikke.

Styret